**Fliksidedøgnfluer** eller **svømmedøgnfluer** (Siphlonuridae) er en familiegruppe av døgnfluene. Nymfene er kjent for å svømme fritt i vannmassene. Ved klekking vil subimagostadiet flyte opp til overflaten, hvorpå døgnfluen svømmer inn til land. Dette har bidratt til gruppens norske navn, svømmedøgnfluer.

Utseende
--------

Middelsstore, slanke døgnfluer, oftest brunlige på farge. Hodet er forholdsvis stort, hos hannen med store, oppsvulmede fasettøyne. Vingene er lange og temmelig smale, som oftest glassklare, med markerte, mørke årer. Fra den bakerste lengdeåren i forvingen går det flere, korte, bølgete tverr-årer til bakkanten. Beina er spinkle, frambeina lange og tynne, bakfoten (tarsen) er lengre enn leggen (tibia). De voksne dyrene har to lange haletråder. Nymfene (najadene) er avlange, omtrent spoleformede, vanligvis gulbrune. Hodet har ganske store, runde fasettøyne. Langs bakkroppssidene har de bladformede trakégjeller med tydelige, mørke trakéer. De har tre sylindriske haletråder som er kortere enn bakkroppen.

Levevis
-------

Denen familien lever mest i sakteflytende elver. Nymfene er aktive svømmere.

Fliksidedøgnfluer tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for *dun* (Eng.). Ved klekking vil subimagostadiet flyte opp til overflaten, hvorpå døgnfluen svømmer inn til land. Der kryper den opp i vegetasjonen før imago klekkes.

Systematisk inndeling med norske arter
--------------------------------------

I Norge er det 5 arter. I 1993 ble det i bladet Insekt-Nytt, publisert en liste, med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening. 

Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg *døgnfluelarvene*. 

Nomenklaturen følger Puthz. Familien Ameletidae har før blitt regbet til denne familien.

**Treliste**
* Orden **Døgnfluer (Ephemeroptera)**
	+ Gruppe Schistonota
		- Overfamilie Baetoidea
			* Familie **Fliksidedøgnfluer eller svømmedøgnfluer (Siphlonuridae)**
				+ slekten *Siphlonurus* – ca. 20 arter, 3 i Norge
					- Stor fliksidedøgnflue, *Siphlonurus aestivalis* (Eaton, 1903)
					- Tverrstripet fliksidedøgnflue, *Siphlonurus alternatus* (Say, 1824)
					- Liten fliksidedøgnflue, *Siphlonurus lacustris* Eaton, 1870
				+ slekten *Parameletus* – fire arter, 2 i Norge
					- Fjellflomdøgnflue, *Parameletus chelifer* Bengtsson, 1908
					- Østlig flomdøgnflue, *Parameletus minor* (Bengtsson, 1909)
				+ *Edmundsius agilis*
				+ *Siphlonisca aerodromia*

Referanser
----------

1. ↑  Johansen & Lunde, 1993
2. ↑  Puthz 1978.

Litteratur
----------

* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4
* Johansen, G.O. og Lunde, V. 1993. *Sjekkliste for norske døgnfluer (Ephemeroptera) med forslag til norske navn.* Norsk entomologisk forening, InsektNytt 18(3-4), s. 19-22
* Arnekleiv, Jo Vegar. 1995. *Døgnfluelarver.* Norsk entomologisk forening, Norske Insekttabeller nr. 14, 45 sider.
* Puthz, V. 1978. *Ephemeroptera.* Limnofauna Europaea, J. Illies (ed.). Fischer Verlag, Stuttgart. side 256 – 263.

Eksterne lenker
---------------

* (en) *Fliksidedøgnfluer* i Encyclopedia of Life Rediger på Wikidata

* (en) *Fliksidedøgnfluer* i Global Biodiversity Information Facility Rediger på Wikidata

* (no) *Fliksidedøgnfluer* hos Artsdatabanken Rediger på Wikidata

* (sv) *Fliksidedøgnfluer* hos Dyntaxa Rediger på Wikidata

* (en) *Fliksidedøgnfluer* hos Fauna Europaea Rediger på Wikidata

* (en) *Fliksidedøgnfluer* hos Fossilworks Rediger på Wikidata

* (en) *Fliksidedøgnfluer* hos ITIS Rediger på Wikidata

* (en) *Fliksidedøgnfluer* hos NCBI Rediger på Wikidata

* (en) *Kategori:Siphlonuridae* – bilder, video eller lyd på Wikimedia Commons Rediger på Wikidata

* *Siphlonuridae* – detaljert informasjon på Wikispecies Rediger på Wikidata
* Tree of Life - Døgnfluer, (Ephemeroptera) (engelskspråklig)
* CSIRO – Døgnfluer, (Ephemeroptera) Arkivert 9. juli 2009 hos Wayback Machine. (engelskspråklig)
* Norsk Entomologisk forening
* Bildegalleri over nordamerikanske arter